Animasie wat die beweging van Eris aandui op die beelde wat tot die ontdekking daarvan gelei het. Eris word uitgewys met 'n pyl. Die drie rame is oor 'n tydperk van drie uur geneem.
Eris, amptelik 136199 Eris, is die dwergplaneet in die Sonnestelsel met die grootste massa. Met 'n deursnee van 2 326 km is dit die tweede grootste dwergplaneet (naas Pluto). Dit is drie keer verder van die son af as Pluto, naamlik 96,7 AE.
Dit is verby die Kuiper-gordel geleë, in 'n streek wat as die "verstrooide skyf" bekend staan. Eris het self ook 'n natuurlike satelliet, Dysnomia. Onlangse waarnemings het geen aanduidings van ander mane gevind nie. Met die uitsondering van 'n paar komete, is Eris en Dysnoma die mees afgeleë natuurlike voorwerpe in die sonnestelsel.